Etter endt skolegang og relevant praksis i godkjent opplæringsbedrift samt. teoretisk eksamen (VG3) i det valgte faget kan man gå opp til fagbrev i følgende fag: Elektrikerfaget. Tidligere kalt gruppe L. Lavspenning (spenning til og med 1000 volt vekselstrøm og 1500 volt likestrøm regnes som lavspenning). Vedkommende jobber på bygningsinstallasjoner, motoranlegg etc. Det er denne elektrikerklassen som utfører arbeid på elektriske anlegg i boliger, industri, skoler, institusjoner etc. Når folk snakker om elektriker så er det oftest denne typen de refererer til.